ევა ამური

ევა ამური ( დ. 15 მარტი,  1985) — ამერიკელი მსახიობი.

ადრეული ცხოვრება
ევა ამური დაიბადა 1985 წლის 15 მარტს, ნიუ-იორკში, იტალიელი კინორეჟისორის ფრანკო ამურისა და ამერიკელი მსახიობის სუზან სარანდონის ოჯახში (რომლის დედის წარმოშობაც იტალიური იყო). ამური გაზარდა დედამ და დედის ხანგრძლივი დროის პარტნიორმა ტიმ რობინსმა. მას ჰყავს ორი ნახევარძმა დედის მხრიდან — ჯეკი და მაილსი, ასევე ორი მამის მხრიდან — ლეონე და აუგუსტა, რომლებიც მამამისის, ჰაიდე ლუნდთან ქორწინებიდან არიან, და ორი ნახევარდა — ტალულა და რუბი, ლუნდს წინა ქორწინებიდან ლორდ ენტონი აიზაკსთან, რომელიც მაიკლ აიზაკსის, რიდინგის მესამე მარკიზის, ვაჟია.Burke's Peerage, Baronetage and Knightage, 107th edition, vol. 3, ed. Charles Mosley, Burke's Peerage Ltd, 2003, p. 3299

მან დაამთავრა "Friends Seminary" (მანჰეტენში) საშუალო საფეხურზე სწავლისთვის და შემდეგ დაამთავრა "Saint Ann's School" ბრუკლინში, ნიუ-იორკში, ასევე ბრაუნის უნივერსიტეტი.

კარიერა
ამური მონაწილეობდა კომედიურ ფილმში The Banger Sisters (2002), სადაც მისი დედა მთავარ როლს ასრულებდა — ამური დედის პერსონაჟის შვილს განასახიერებდა. მან დედასთან ერთად ითამაშა სერიალ Friends-ის ერთ ეპიზოდში (მე-7 სეზონი, მე-15 სერია – "The One with Joey's New Brain"), სადაც სარანდონი მას სილას აწნევს. 2004 წელს მონაწილეობა მიიღო ფილმში Saved!.

ამურმა ერთ-ერთი წამყვანის როლი შეასრულა გადაცემაში Attack of the Show!, კევინ პერეირასთან ერთად. 2009 წელს ის გამოჩნდა Showtime-ის სერიალ Californication-ის მესამე სეზონში, სადაც ჯეკის როლს ასრულებდა — ის იყო სტრიპტიზიორი, სტუდენტი და მთავარი გმირის, ჰენკ მუდის (დევიდ დუხოვნი) სიყვარულის ობიექტი.

ამურმა ასევე ითამაშა მთავარ როლში 2008 წლის ფილმში Middle of Nowhere. 2009 წელს, სერიალ How I Met Your Mother-ის ეპიზოდში "The Playbook", მან შეასრულა შელის როლი. ამური მონაწილეობდა თრილერ ფილმში Isolation, რომლის რეჟისორიც სტივენ ტი კეია.

სქოლიო

კატეგორია:ამერიკელი მსახიობები
კატეგორია:ცოცხალი ადამიანები
კატეგორია:ნიუ-იორკში დაბადებულები